
A Mohácsi-sziget toponímiai és hidronímiai elemzése

Kutatásunk során azt vizsgáltuk meg, hogy a Mohácsi-szigeten milyen történeti földrajzi események következtek be, valamint a földrajzi névadás a történelem folyamán mikor és milyen szempontok alapján történt. A területhasználat, a népesség etnikai összetétele és a nevek között összefüggéseket kerestünk. A változásokat a 16. századtól keletkezett térépek alapján, valamint a szakirodalmak és levéltári források segítségével követtük nyomon. Saját térképek által bemutattuk, hogy a sziget a középkorban és napjainkban meddig terjedt ki, hol húzódnak a határai, valamint milyen települések helyezkedtek el egykor és ma a területen. Az elsődleges célunk az volt, hogy a Mohácsi-szigeten található területeknek, víztesteknek, az elpusztult és az ideiglenes, illetve jelenlegi településeknek a névelemzését meghatározzuk, azáltal, hogy mely etnikumok és nyelvek mikor és hogyan hatottak a földrajzi névadásra. Választ kerestünk arra is, hogy a 20–21. századi politikai rendszerek hogyan hatottak a szigeten megjelenő utcanevek változására.



